
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1728 

22 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 
Ν.Π. «Βρεφονηπιακός Σταθμός Δήμου Π. Φαλή¬ 
ρου». 1 

Απόκτηση της Ελληνικής Ιθαγένειας απο την ομογενή 
Αφίσοβα Αλεξάνδρα του Λουκά και της Ελιζαβέτας 

καθώς και εξελληνισμός του επωνύμου της. 2 

Απόκτηση της Ελληνικής Ιθαγένειας από την ομογενή 
Αφίσοβα Ιζόλδατου Λουκά και της Ελιζαβέτας, κα¬ 
θώς και εξελληνισμός του επωνύμου της. 3 

Απόκτηση της Ελληνικής Ιθαγένειας από την ομογενή 
Πετίκοβα Λιουμπόβ του Βασίλι και της Ζόϊα καθώς 

και εξελληνισμός του επωνύμου της. 4 

Απόκτηση της Ελληνικής Ιθαγένειας από την ομογενή 
Πετίκοβα Άννα του Γκεόργκι και της Λιουμπόβ, κα¬ 
θώς και εξελληνισμός του επωνύμου της. 5 


Απόκτηση της Ελληνικής Ιθαγένειας από τον ομογενή 
Ζουρελίδη Γεώργιο του Νουγκζάρι και της Νανάς 6 
Απόκτηση της Ελληνικής Ιθαγένειας από τον ομογενή 
Ποπόβ Βασίλειο του Σέργιου και της Τζουλέτα, κα¬ 
θώς και εξελληνισμός του επωνύμου του. 7 

Απόκτηση της Ελληνικής Ιθαγένειας από την ομογενή 
Καραγκιόζοβα Τσιτσινό του Γκουράμ και της Ολυ¬ 
μπιάδας, τα ανήλικα τέκνα της Καραγκιόζοβ Χαράλα¬ 
μπο και Καραγκιόζοβα Ίνατου Ομάρη και της Τσιτσι- 

νό καθώς καιεξελληνισμόςτωνεπωνύμωντους. 8 

Απόκτηση της Ελληνικής Ιθαγένειας από την ομογενή 
Κονόσοβα Σουρμαλή του Αναστασίου και της Θεο¬ 
δώρας, καθώς και εξελληνισμός του επωνύμου της 9 
Απόκτηση της Ελληνικής Ιθαγένειας από την ομογενή 
Αζναούροβα Αλβίνατου Αλέξιου και της Κυριακής, 

καθώς και εξελληνισμός του επωνύμου της. 10 

Χορήγηση άδειας άσκησης επαγγέλματος Κοινωνικού 
Λειτουργού στην Σαραγλίδου Γερακίνα του Δήμου 11 


ΑΠΟΦΑΣΕΙ Σ 

Αριθμ. 61591 (1) 

Έγκριση του Οργανισμού Εσωτερικής Υπηρεσίας του 

Ν.Π. «Βρεφονηπιακός Σταθμός Δήμου Π. Φαλήρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/1995. 

2. Τις διατάξεις του άρθρου 8του Ν. 2503/1997. 

3. Την υπ’ αριθμ. 299/2004 απόφαση του Δημοτικού 
Συμβουλίου του Δήμου Π. Φαλήρου με την οποία εκφρά¬ 
ζει την σύμφωνη γνώμη του για την 1/2004 απόφαση του 
Διοικητικού Συμβουλίου του Ν.Π.Δ.Δ «Βρεφονηπιακός 
Σταθμός Δήμου Π. Φαλήρου». 

4. Την σύμφωνη γνωμοδότηση του ΑΎπηρεσιακού Συμ¬ 
βουλίου που διατυπώθηκε στο 9/2004 πρακτικό του. 

5. Την με αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003), αποφασίζουμε: 

Εγκρίνουμε την 1/2004 απόφαση του Διοικητικού Συμ¬ 
βουλίου του Βρεφονηπιακός Σταθμός Δήμου Π.Φαλήρου 
περί ψήφισης του Οργανισμού Εσωτερικής Υπηρεσίας 
αυτού ως εξής: 

Άρθρο 1 

Το νεοσυσταθέν Ν.Π.Δ.Δ. Δήμου Π. Φαλήρου έχει τίτλο 
Βρεφονηπιακός Σταθμός (ΠΡΩΗΝ ΠΙΚΠΑ) Δήμου Π. Φα¬ 
λήρου οδός Δημοκρατίας 83 και Μεσολογγίου και με δυ¬ 
ναμικότητα -75-νηπίων & -25 - βρεφών. 

Άρθρο 2 

Σκοπός 

Σκοπόςτου Ν.Π.Δ.Δ. είναι να παρέχει ΑΓΩΓΗ στα παιδιά 
προσχολικής ηλικίας ώστε: 

α) Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

β) Να βοηθήσει να ενταχθούν ομαλά στο Δημοτικό Σχο¬ 
λείο. 

γ) Να εξαλείψει κατά το δυνατό τις διαφορές που προ¬ 
κύπτουν από το πολιτιστικό-οικονομικό-μορφωτικό επίπε¬ 
δο των γονέων τους (παιδιά εργαζομένων,κύρια των οι¬ 
κονομικά ασθενέστερων στρωμάτων).Δηλαδή: Να παρέ¬ 
χει Αντισταθμιστική Αγωγή. 

δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθειας 
(να ευαισθητοποιεί, ενημερώνει και προβληματίζει τους 
γονείς των παιδιών σε θέματα παιδαγωγικής και παιδικής 
ψυχολογίας). 

Άρθρο 3 

Διάρθρωση υπηρεσιών 

Η υπηρεσίες του Βρεφονηπιακού Σταθμού (ΠΡΩΗΝ 
ΠΙΚΠΑ) ΔΗΜΟΥ ΠΑΛ. ΦΑΛΗΡΟΥ συγκροτούνται σε μια 
Δ/νση ως κατωτέρω: 

Α. ΔΙΕΥΘΥΝΣΗ ΠΑΙΔΙΚΟΥ ΣΤΑΘΜΟΥ, 
α) γραφείο Δ/ντή. 

Β. Γραφείο Διοικητικό - Οικονομικό (ανεξάρτητο) με 
υπηρεσίες: 

α) Υπηρεσία Προέδρου & Διοικητικού Συμβουλίου, 
β) Υπηρεσία Διοίκησης Προσωπικού 
γ) Υπηρεσία Οικονομικού - Λογιστικού Προμηθειών 
& Διαχείρισης. 

δ) Υπηρεσία Μηχανοργάνωσης - Μηχανογράφηση 
τ’ ανωτέρω γραφεία α εως δ είναι λειτουργικά της ανε¬ 
ξάρτητης μονάδας. 

Γ. Τμήμα Προσχολικής Αγωγής & Α' Νήπια με: 
α) Γ ραφείο Προϊσταμένου 
β) Γ ραφείο Παιδαγωγών & Βοηθών 
γ) Γ ραφείο Μαγειρείου & Καθαριότητας 
Τα ανωτέρω γραφεία είναι λειτουργίες του τμήματος 
Τμήμα Προσχολικής Αγωγής Β' Βρέφη, 
α) Γ ραφείο Προϊσταμένου 
β) Γ ραφείο Παιδαγωγών & Βοηθών 
γ) Γ ραφείο Μαγειρείου & Καθαριότητας 
Τ α ανωτέρω γραφεία είναι λειτουργίες του τμήματος. 
Οι Βρεφονηπιακοί Σταθμοί που ιδρύονται στο μέλλον 
θα αποτελούν τμήματα του Ν.Π.Δ.Δ. 

Άρθρο 4 

Οι αρμοδιότητες των υπηρεσιών του ανεξάρτητου γρα¬ 
φείου Διοικητικού- οικονομικού είναι οι κατωτέρω: 
ΔΙΕΥΘΥΝΣΗ ΝΟΜΙΚΟΥ ΠΡΟΣΩΠΟΥ 
Γ ραφείο Διευθυντού 
ΔΙΕΥΘΥΝΤΗΣ 

Ο Διευθυντής προϊσταται, εποπτεύει και ελέγχει τη λει¬ 
τουργία όλων των τμημάτων, Γ ραφείων και Υπηρεσιών 
που υπάγονται στο Νομικό Πρόσωπο Βρεφονηπιακό 
Σταθμό (ΠΡΩΗΝ ΠΙΚΠΑ) Δήμου Π. Φαλήρου και υπό την 
ενιαία διεύθυνση και τον έλεγχο αυτού ασκούνται όλες οι 
αρμοδιότητες και τα καθήκοντα των υπηρεσιών, τμημά¬ 
των και γραφείων. 

Είναι υπεύθυνος για την εύρυθμη λειτουργία του 
Ν.Π.Δ.Δ. 

Εποπτεύει συντονίζει και κατευθύνει το παιδαγωγικό 
έργο των τμημάτων. 

Είναι αρμόδιος και επιμελείται σε συνεργασία με το εκ¬ 
παιδευτικό προσωπικό του Σταθμού για την εφαρμογή 
των σύγχρονων απόψεων της Παιδαγωγικής και της ψυ¬ 
χολογίας. 


Εισηγείται στο Δ.Σ. του Ν.Π.Δ.Δ. κάθε θέμα που αφορά 
τη λειτουργία, το προσωπικό, τους γονείς και την υλικο- 
τεχνική υποδομή του όπως: 

Τον αριθμό και τις ειδικότητες του προσωπικού που εί¬ 
ναι αναγκαίο προκειμένου να διασφαλιστεί η εύρυθμη λει¬ 
τουργία του. 

Το παιδαγωγικό υλικό και τον πόσης φύσεως εξοπλι¬ 
σμό. 

Τις απαραίτητες εργασίες για την επισκευή και συντή¬ 
ρηση κτιρίων. 

Την επιμόρφωση προσωπικού. 

Εγκρίνει και υπογράφει τα αιτήματα των προϊσταμένων 
που αφορούν ανάγκες των τμημάτων τους. 

Ενημερώνεται από τους τμηματάρχες για την τήρηση 
του ωραρίου του προσωπικού και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στα τμήματα. 

Συγκαλείτο προσωπικό για ενημέρωση- καθοδήγηση & 
προγραμματισμό, με την έναρξη λειτουργίας του Σχολι¬ 
κού έτους. 

Συμμετέχει στην ειδική επιτροπή επιλογής των εγγρα- 
φόμενων βρεφών και νηπίων που συγκροτεί το Διοικητικό 
Συμβούλιο. 

Συμμετέχει στην ειδική επιτροπή επιλογής νέων κτιρίων 
που θα στεγάσουν νέα Τμήματα Προσχολικής Αγωγής ή 
θα μεταστεγάσουν από τα υπάρχοντα. 

Συνεργάζεται αρμονικά με το Γ ραφείο Διοικητικού - Οι¬ 
κονομικού το όποιο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία των Σταθμών και η 
επίτευξη των σκοπών τους. 

Επιβλέπει τη τήρηση όλωντων απαραίτητων βιβλίων και 
τηρεί τη σφραγίδα του Ν.Π.Δ.Δ. 

Τηρείτο εμπιστευτικό πρωτόκολλο. 

Συμμετέχει στις συνεδριάσεις του Διοικητικού Συμβου¬ 
λίου του Ν.Π.Δ.Δ. ως εισηγητής χωρίς ψήφο. 

Μεριμνά για την εκτέλεση των αποφάσεων του Διοικη¬ 
τικού Συμβουλίου. 

Συνεργάζεται αρμονικά με όλες τις υπηρεσίες του Δή¬ 
μου. 

Φροντίζει για την συμμετοχή του Ν.Π.Δ.Δ. σε προγράμ¬ 
ματα της Ευρωπαϊκής Ένωσης και γενικότερα Διεθνούς 
ενδιαφέροντος. 

Ο Προϊστάμενος της Δ/νσης δεν ασκεί εκπαιδευτικά κα¬ 
θήκοντα. 

Γ ραφείο Διοικητικού - Οικονομικού 

Ο Προϊστάμενος του γραφείου έχει τις κατωτέρω αρ¬ 
μοδιότητες: 

Ασκεί την εποπτεία και τον έλεγχο του Γ ραφείου του για 
την εύρυθμη λειτουργία αυτού την τήρηση του κανονι¬ 
σμού λειτουργίας του Ν.Π.Δ.Δ. και την πιστή εκτέλεση 
των αποφάσεων του Διοικητικού Συμβουλίου. 

Είναι υπεύθυνος για την κατανομή των εργασιών και θε¬ 
μάτων που αφορούν 

Αρμοδιότητες του Γ ραφείου του. 

Συντονίζει καθοδηγεί και παρέχει τις απαραίτητες οδη¬ 
γίες στο προσωπικό του Γ ραφείου του για την άσκηση 
των καθηκόντων τους. 

Ασκεί εποπτεία επί όλου του προσωπικού του Γ ραφείου 
για την σωστή εκτέλεση των καθηκόντων του και ενημε¬ 
ρώνει τον Διευθυντή του Ν.Π.Δ.Δ. για όλα τα θέματα που 
του υποβάλλονται από αυτό. 

Ενημερώνειτον Διευθυντή για τις ημερήσιες παρουσίες 
ή απουσίες του Γ ραφείου του. 

Ελέγχει και θεωρεί όλα τα έγγραφα των υφισταμένων 
του και είναι συνυπεύθυνος για την νομιμότητα και πλη¬ 
ρότητα αυτών πριν την διαβίβαση τους στον Διευθυντή ή 
τον Πρόεδρο του Ν. Π. Δ.Δ. για την τελική υπογραφή τους. 

Έχει την μέριμνα και ευθύνη για την σύννομη ορθή και 
ταχεία διεκπεραίωση των υποθέσεων των αρμοδιοτήτων 
του. 

Μεριμνά για την σύνταξη σχεδίων προϋπολογισμού και 
απολογισμού σε συνεργασία με τον Διευθυντή & τους 
Προϊσταμένους των Τμημάτων, πριν διαβιβαστούν στο Δι¬ 
οικητικό Συμβούλιο του Ν.Π.Δ.Δ. 

Είναι υπεύθυνος για την εκτέλεση κάθε εργασίας που 
αφορά θέματα προϋπολογισμού, παρακολουθεί την πο¬ 
ρεία εκτέλεσης του και εισηγείται όταν παρίσταται ανά¬ 
γκη την αναμόρφωση του. 

Συνεργάζεται με τον Πρόεδρο, τον Διευθυντή και τους 
Προϊσταμένουςτων Τμημάτων, σε θέματα που αφορούν 
την οργάνωση απλούστευση των διαδικασιών για την κα¬ 
λύτερη λειτουργία του Ν.Π.Δ.Δ., καθώς και επί προτάσε¬ 
ων οικονομικού χαρακτήρα έπ'ωφελείατου Ν.Π.Δ.Δ. 

Επιμελείται την διαχείριση της πάγιας προκαταβολής 
και εξοφλεί κάθε μικροδαπάνη που μπορεί να πληρωθεί 
από αυτή, συγκεντρώνει δε τα απαιτούμενα δικαιολογητι- 
κά των δαπανών αυτών και προβαίνει στις απαιτούμενες 
ενέργειες για την αναπλήρωση της πάγιας προκαταβο¬ 
λής. 

Ελέγχει και υπογράφειτα εκδιδόμενα Χ..Ε. σύμφωνα με 
τις ισχύουσες διατάξεις τα οποία διαβιβάζονται στον 
Πρόεδρο προς τελική υπογραφή. 

Σε περίπτωση απουσίας του αναπληρώνεται από τον 
αρχαιότερο υπάλληλο του Γραφείου. 

Οι υπάλληλοι του γραφείου Διοικητικού- Οικονομικού 
είναι υπεύθυνη: 

1. Για την μέριμνα και επιμέλεια ενημέρωσης του Προέ¬ 
δρου και του Διοικ. Συμβουλίου για την αλληλογραφία και 
την συγκέντρωση των στοιχείων που είναι αναγκαία για 
την άσκηση των καθηκόντων τους. 

2. Γιατί μεριμνά και επιμελείται για την προπαρασκευή 
των συνεδριάσεων του Διοικητικού Συμβουλίου καθώς 
και την κατάρτιση των πρακτικών των συνεδριάσεων, την 
επικύρωση και υπογραφή τους και τηρεί αρχείο Συνε¬ 
δριάσεων σε συνεργασία με τον εισηγητή. 

3. Γιατί μεριμνά για την σύνταξη των αποφάσεων του 
προέδρου και του Δ.Σ. και την διεκπεραίωσή τους. 

4. Γ ιατί την εφαρμογή της ισχύουσας κάθε φορά νομο¬ 
θεσίας σχετικά με την υπηρεσιακή κατάσταση του πάσης 
φύσεως προσωπικού του Νομικού Προσώπου. 

5. Γ ιατί την τήρηση των ατομικών υπηρεσιακών φακέ¬ 
λων και ευρετηρίων του προσωπικού του Νομικού Προ¬ 
σώπου με οποιαδήποτε σχέση εργασίας και (των Συντα¬ 
ξιούχων) καθώς και των δελτίων παρουσίας τους και η 
φροντίδα για τη συνεχή παρακολούθηση και ενημέρωσή 
τους. 

6. Γιατην διεξαγωγή όλων εκείνων των διαδικασιών που 
είναι απαραίτητες για την πρόσληψη τακτικού και εποχι¬ 
κού προσωπικού, προαγωγές απολύσεις, παραιτήσεις, 
αποσπάσεις, μετατάξεις, συντάξεις, χορηγήσεις αδειών 
πειθαρχικές υποθέσεις και κοινοποίηση τους στο Γρα¬ 
φείο Λογιστηρίου. 

7. Για την παραλαβή από τους προϊσταμένους τμημά¬ 
των των ημερησίων δελτίων προσέλευσης και αναχώρη- 
σηςτου προσωπικού &ενημερώνουντους υπηρεσιακούς 
φακέλους αυτού. 


8. Για την παραλαβή καιαυθημερόνπρωτοκόλληση, ευ- 
ρετηρίαση των πάσης φύσεως εισερχομένων εγγράφων 
μετά το χαρακτηρισμό τους από τον Διευθυντή. 

9. Για την έγκαιρη διανομή στη Διεύθυνση τα τμήματα 
και τα γραφεία των εγγράφων προς ενέργεια και την τή¬ 
ρηση των πρωτότυπων στο αρχείο. 

10. Για την διεκπεραίωση κάθε εισερχόμενου ή εξερχό- 
μενου εγγράφου καιτηντήρηση των σχετικών βιβλίων πα¬ 
ράδοσης. 

11. Για την τήρηση του γενικού αρχείου του Νομικού 
Προσώπου και την εισήγηση για την καταστροφή του θε¬ 
ωρούμενου σαν άχρηστο όταν απαιτείται. 

12. Για κάθε εισφορά και έσοδο του Νομικού Προσώ¬ 
που. 

13. Για την έκδοση των βεβαιωτικών σημειωμάτων των 
οίκοθεν εισπράξεων των υπόχρεων όταν αυτό απαιτείται. 

14. Για την επιμέλεια εκκαθάρισης και εντολής πληρω¬ 
μής κάθε δαπάνης του Νομικού Προσώπου. 

15. Για τον έλεγχο και την επιμέλεια συλλογής των προ- 
βλεπόμενων από το νόμο δικαιολογητικών κάθε δαπάνης. 

16. Για τον έλεγχο της διαπίστωσης της ύπαρξης σχετι¬ 
κής πίστωσης για την πληρωμή της δαπάνης και ενημέ¬ 
ρωση του Προϊσταμένου για την έγκαιρη ενίσχυση των πι¬ 
στώσεων. 

17. Για την αναγνώριση των πιστωτών του Ν.Π. με την 
προσυπογραφή των πράξεων εκκαθάρισης αναγνώρισης 
και έκδοση των οικείων χρηματικών ενταλμάτων μέσα 
στις πιστώσεις του προϋπολογισμού. 

18. Για την καταχώρηση των ενταλμάτων στα οικεία βι¬ 
βλία και την αποστολή τους στην ταμειακή υπηρεσία για 
εξόφληση. 

19. Για την σύνταξη μισθοδοτικών καταστάσεων όλου 
του προσωπικού. 

20. Γ ιατην τακτική και έγκαιρη πληρωμή των πάσης φύ¬ 
σεως αποδοχών όλων των μισθωτών του Ν.Π. 

21. Για την διεκπεραίωση κάθε υπόθεσης που έχει σχέ¬ 
ση με την καταβολή όπως προβλέπεται από το Νόμο τυ¬ 
χόν αποζημιώσεων. 

22. Γ ιατην επιμέλεια για την παρακράτηση και απόδοση 
των προστίμων που επιβάλλονται στο προσωπικό σε συ¬ 
νεργασία με το Γ ραφείο προσωπικού για κάθε θέμα που 
αφορά τους εργαζόμενους. 

23. Γ ια την σύνταξη σχεδίων προϋπολογισμού προκει- 
μένου να τεθεί υπόψιντου Προϊσταμένου του Τμήματος 
και της Διεύθυνσης πριν διαβιβαστεί στο Δ.Σ. 

Γ ια την επιμέλεια της σύνταξης αιτιολογημένης έκθε¬ 
σης επί του απολογισμού εσόδων και εξόδων του Ν.Π.. 

Γ ια να υποβάλλουν έγκαιρα αντίγραφα των λαμβανομέ- 
νων αποφάσεων στις αρμόδιες υπηρεσίες προς έγκριση 
όπου απαιτείται και κατόπιν τις διαβιβάζει προς υλοποίη¬ 
ση. 

Γ ια την τήρηση ευρετηρίου αποφάσεων του Δ.Σ. και 
εγκριτικών ή μη αποφάσεων της Διοικητικής Αρχής. 

Γ ια την παρακολούθηση των αποφάσεων των οργάνων 
που ασκούν Πειθαρχικό Έλεγχο και ενημερώνει αντίστοι¬ 
χα τους υπηρεσιακούς φακέλους των εργαζομένων του 
Νομικού Προσώπου. 

Γ ια την σύνταξη κατά νόμο τους πίνακες αρχαιότητας 
των υπαλλήλων του Νομικού Προσώπου. 

Γ ια την σύνταξη των παραστατικών στοιχείων πληρω¬ 
μής του υπηρετούντος προσωπικού και κοινοποιούν τις 
μεταβολές εγκαίρως στη Διεύθυνση. 

Γ ια την ενημέρωση καθημερινά από τους Προϊσταμέ- 

νους των τμημάτων των Παιδικών Σταθμών για τον αριθ¬ 
μό των φιλοξενούμενων νηπίων και βρεφών συντάσσο- 
ντας στατιστικούς πίνακες της δυναμικότητας των Παιδι¬ 
κών Σταθμών. 

Για την τήρηση αρχείου σχετικά με τα φιλοξενούμενα 
νήπια και βρέφη σε συνεργασία με τους Προϊσταμένους 
των Τμημάτων. 

Για την μέριμνα για την συγκέντρωση στοιχείων που 
αφορούν τις ανάγκες σε εφόδια υλικά και εξοπλισμό γενι¬ 
κά των Παιδικών Σταθμών και του Ν.Π. 

Γιατην μέριμνα γιατην διενέργεια κάθε πράξης σχετικής 
με την προμήθεια όλωντων ειδών για τις ανάγκες του Ν. Π. 

Για την μέριμνα για την τοιχοκόλληση κοινοποίηση των 
διακηρύξεωντωνδημοπρασιώντων εγγράφων καιτωνπι- 
στοποιητικών διαφόρων αρχών. 

Για την επιμέλεια για την έγκαιρη και καλή εκτέλεση των 
συμβάσεων που καταρτίζονται για τις προμήθειες διαφό¬ 
ρων ειδών υλικών και εφοδίων για τις ανάγκες του Ν. Π. 

Γ ιατην παραλαβή από την αρμόδια επιτροπή κάθε προ¬ 
μήθεια και ευθύνονται για την παράδοση αυτής στα αρ¬ 
μόδια Τμήματα ανάλογα με τις ανάγκες τους δυνάμει 
αποδεικτικών της παραλαβής των υπευθύνων. 

Για την τήρηση φακέλων για κάθε προμήθεια και φρο¬ 
ντίζουν για την αποστολή τους στο Αρχείο του Δήμου. 

Γ ια την τήρηση των απαιτούμενων βιβλίων και καταχώ- 
ρηση σ' αυτά κάθε εισερχόμενο και εξερχόμενο υλικό 
ώστε ο έλεγχος να είναι εύλογος και η διαχείριση των υλι¬ 
κών να παρουσιάζει οικονομική διαφάνεια. 

Για την επιμέλεια και την διενέργεια των διαγωνισμών 
μίσθωσης ακινήτων ή κινητών πραγμάτων που αφορούν 
στη εγκατάσταση καιλειτουργία όλωντων Υπηρεσιών και 
Τμημάτωντου Ν.Π. 

Για την μέριμνα για την εκποίηση, ή καταστροφή του 
άχρηστου υλικού όλων των τμημάτων του Ν.Π.Δ.Δ. σύμ¬ 
φωνα με τις κείμενες διατάξεις σε συνεργασία με τους 
Προϊσταμένους των Τμημάτων και την επιτροπή κατα¬ 
στροφής υλικού. 

Γ ια την μέριμνα αρίθμηση, σφράγιση και διάθεση των 
διαχειριστικών βιβλίων σε όλες τις υπηρεσίες του Ν.Π. 

Γ ια την σύνταξη των απαραίτητων προδιαγραφών και 
υποχρεώσεων για τις προκηρύξεις διαγωνισμών μίσθω¬ 
σης ακινήτων. 

Γιατηντήρηση αρχείου εγγράφων, σχεδίων, συμβολαί¬ 
ων και συμβάσεων μίσθωσης των ακινήτων των Παιδικών 
Σταθμών, παρακολουθεί και φροντίζει για την έναρξη της 
διαδικασίας ανανέωσης των συμβάσεων ή εξεύρεσης νέ¬ 
ων ακινήτων. 

Για την μέριμνα, για την μελέτη και κατασκευή των έρ¬ 
γων συντήρησης, επισκευών, ανακαίνισης, διαρρυθμίσε¬ 
ων κ.τ.λ. των ακινήτων στις ποιες στεγάζονται η Κεντρική 
Υπηρεσία και τα Τμήματα Παιδικών Σταθμών και τη τήρη¬ 
ση αρχείου διεκπεραίωσης των εργασιών ανά τμήμα. 

Γ ιατηνεκτέλεση κάθε σχετικής εργασίας που τους ανα¬ 
τίθεται από τον Διευθυντή. 

Ο προϊστάμενος του Γ ραφείου Διοικητικού - Οικονομι¬ 
κού ορίζει τον υπάλληλο που θα ασκεί χρέη γραμματέα 
στις συνεδριάσεις του Διοικητικού Συμβουλίου. 

ΤΜΗΜΑΤΑ ΠΑΙΔΙΚΩΝ Ο Προϊστάμενος ΣΤΑΘΜΩΝ 

ΠΡΟΪΣΤΑΜΕΝΗ ΤΜΗΜΑΤΩΝ ΠΑΙΔΙΚΩΝ ΣΤΑΘΜΩΝ του 
κάθε τμήματος έχει τις εξής αρμοδιότητες: 

Φροντίζει για την εύρυθμη λειτουργία του τμήματος 
του, γιατην εφαρμογή του κανονισμού του Νομικού Προ¬ 
σώπου και την πιστή εκτέλεση των αποφάσεων του Δ.Σ. 


Γ ιατην παροχή σωστής προσχολικής αγωγής στα φιλο¬ 
ξενούμενα βρέφη & νήπια σε συνεργασία με το παιδαγω¬ 
γικό προσωπικό. 

Εισηγείται εγγράφως προς τον Δ/ντή του Νομικού Προ¬ 
σώπου τα θέματα της αρμοδιότητας του καθώς και ότι 
αφορά προμήθειες και άλλες δαπάνες που απαιτούνται 
γιατην εύρυθμη λειτουργία του Παιδικού Σταθμού. 

Ενημερώνει αρμοδίως το Διευθυντή για όλα τα θέματα 
που του υποβάλλονται από το προσωπικό. 

Προϊσταται όλων των υπαλλήλων του τμήματος παρα¬ 
κολουθεί και συντονίζει το έργο τους ανάλογα με τις ανά¬ 
γκες που προκύπτουν κάθε φορά. 

Φροντίζει για την εσωτερική τάξη του τμήματος και κά¬ 
θε σημειούμενη παράβαση ή ανωμαλία, αναφέρεται στο 
Διευθυντή. 

Είναι υπεύθυνος για την τήρηση του ενιαίου εκπαιδευ¬ 
τικού προγράμματος που καταρτίζεται σε συνεργασία με 
τον Διευθυντή του Ν.Π. και το Εκπαιδευτικό προσωπικό. 

Εισηγείται στη Διεύθυνση, τις ανάγκες του Τμήματος σε 
προσωπικό και μεριμνά για την αναπλήρωση του παιδα¬ 
γωγικού και βοηθητικού προσωπικού σε περίπτωση 
απουσίας του. 

Εισηγείται στη Διεύθυνση, την ανάγκη επιμόρφωσης 
του προσωπικού και υποβάλλει σ'αυτήν τα πορίσματα ει¬ 
δικών προγραμμάτων που τυχόν εφαρμόσθηκαν στο τμή¬ 
μα. 

Εισηγείται στη Διεύθυνση τις κενές θέσεις εγγραφής 
βρεφών και νηπίων κατά έτος και συμμετέχει στην ειδική 
επιτροπή επιλογής αυτών. 

Δέχεται τις αιτήσεις των γονέων για την εγγραφή & την 
επανεγγραφή των παιδιών τους στο Τμήμα τις οποίες στη 
συνέχεια διαβιβάζει στη Δ/νση του Ν.Π.Δ.Δ. 

Είναι υπεύθυνος για τις συγκεντρώσεις προσωπικού και 
γονέων τις οποίες οφείλει να συγκαλεί τουλάχιστον δύο 
φορές κάθε έτος. 

Έχει την ευθύνη για τη διοργάνωση εορταστικών εκδη¬ 
λώσεων με την συνεργασία του παιδαγωγικού προσωπι¬ 
κού και όλου του προσωπικού όπου χρειάζεται. 

Φροντίζει γιατην υγιεινή κατάσταση των παιδιών και με¬ 
ριμνά για την σωματική ακεραιότητα τους ενημερώνο¬ 
ντας άμεσα τους γονείς τους σε περίπτωση ατυχήματος. 

Επιμελείται και κατευθύνει το εκπαιδευτικό προσωπικό 
ως προς τηντήρηση της σωματικής καθαριότητας των νη¬ 
πίων, επιβλέπει την καθαριότητα του Σταθμού καν φρο¬ 
ντίζει για την έγκαιρη παρασκευή του φαγητού. 

Παραγγέλνει τα τρόφιμα & είδη καθαριότητας σύμφω¬ 
να με τις ανάγκες του Τ μήματος & είναι υπόλογος για την 
σωστή παραλαβή & διανομή τους. 

Παραδίδει στην μαγείρισσα την αναγκαία ποσότητα 
τροφίμων για την παρασκευή ημερήσιου φαγητού. 

Συντάσσει και υπογράφει τα δελτία εισαγωγής - εξαγω¬ 
γής τροφίμων και λοιπού υλικού. 

Τηρεί τα κλειδιά του Σταθμού και της αποθήκης τροφί¬ 
μων, δίνοντας το ένα από τα δύο στη μαγείρισσα και τη 
Νηπιαγωγό. 

Συντάσσει και διεκπεραιώνει την αλληλογραφία του 
Τμήματος, τηρεί την σφραγίδα και φροντίζει για την αρ¬ 
χειοθέτηση των εγγράφων. 

Μεριμνά και ευθύνεταιγιατην σύννομη, ορθή καιταχεία 
διεκπεραίωση των υποθέσεων των αρμοδιοτήτων. 

Τηρεί και ενημερώνει καθημερινά τα βιβλία: 

Βιβλίο παρουσίας προσωπικού. 

Βιβλίο συσσιτούντων νηπίων - βρεφών. 

Βιβλίο πρωτοκόλλου. 

Βιβλίο διδαχθείσης ύλης. 

Βιβλίο εισαγωγής υλικού. 

Βιβλίο εξαγωγής υλικού. 

Βιβλία αναλώσιμου και μη αναλώσιμου υλικού. 

Ενημερώνειτο προσωπικό για τα εισερχόμενα κάθε φο¬ 
ρά έγγραφα στο Σταθμό ώστε το προσωπικό αυτό να εί¬ 
ναι σε θέση να τον αναπληρώνει σε περίπτωση απουσίας 
ή κωλύματοςτου. 

Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού, 
ώστεναμηδημιουργούνταιλειτουργικάπροβλήματα στα 
τμήματα. 

Όταν ο Προϊστάμενος απουσιάζει ή κωλύεται, όλα τα 
παραπάνω ασκεί ο νόμιμος αναπληρωτής αυτού. 

Είναι συνυπεύθυνος από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Παιδικού Σταθμού. 

ΟΙ Προϊστάμενοι τμημάτων δεν ασκούν εκπαιδευτικό 
έργο. 

ΠΑΙΔΑΓΩΓΟΙ 

Αναλαμβάνουν διαδοχικά τα τμήματα-τάξειςτου Παιδι¬ 
κού Σταθμού σύμφωνα με το Ν. 1431/1984 και είναι υπεύ¬ 
θυνοι της Τάξης. 

Καταρτίζουν το ετήσιο, το μηνιαίο και εβδομαδιαίο παι¬ 
δαγωγικό πρόγραμμα της τάξης που αναλαμβάνουν και 
το υποβάλλουν στον Προϊστάμενο για τη διαβίβαση του 
στη Δ/νσητου Νομικού Προσώπου. 

Προωθούν την ολόπλευρη ψυχοσωματική και ψυχοκι¬ 
νητική εξέλιξη και υγεία των παιδιών καθώς και την ομαλή 
κοινωνικοποίηση τους. 

Ασκούν παιδαγωγικό- εκπαιδευτικό έργο καθ'όλη τη 
διάρκεια του ωραρίου τους. 

Οργανώνουν παιδαγωγικές δραστηριότητες και εκδη¬ 
λώσεις. 

Προετοιμάζουν ψυχοσωματικά τα παιδιά για την ένταξη 
τους στο Δημοτικό σχολείο σύμφωνα με τις σύγχρονες 
απόψεις διδασκαλίας. 

Συμμετέχουν στις συγκεντρώσεις γονέων. 

Ενημερώνουν τους γονείς σε τακτά χρονικά διαστήμα¬ 
τα για τη σφαιρική εξέλιξη του παιδιού τους και για την εν 
γένει ψυχοσωματική και νοητική εξέλιξη του, ύστερα από 
συνεννόηση με τον Προϊστάμενο του Τμήματος. 

Είναι υπεύθυνοι για τη διοργάνωση παιδαγωγικών, πο¬ 
λιτιστικών και ψυχαγωγικών εκδηλώσεων προς όφελος 
των παιδιών σε συνεργασία με τον Προϊστάμενο του τμή¬ 
ματος. 

Επιβλέπουν την υγιεινή των χώρων του Σταθμού και κα¬ 
τευθύνουν ανάλογα το βοηθητικό προσωπικό. 

Είναι υπεύθυνοι για τα εποπτικά μέσα διδασκαλίας, το 
εκπαιδευτικό υλικό και γενικά για κάθε υλικό που τους 
έχει διατεθεί. 

Βοηθούν τα φιλοξενούμενα παιδιά για την ικανοποίηση 
των ατομικών και σωματικών αναγκών τους. 

Παρακολουθούν τη διανομή φαγητού στα παιδιά, που 
πραγματοποιείται από το βοηθητικό προσωπικό μαγει¬ 
ρείου και το προσωπικό καθαριότητας- βοηθ. Εργασιών 
και φροντίζουν αυτά κατά την ώρα του φαγητού τους. 

Επιλαμβάνονται για την ανάπαυση των παιδιών. 

Ενημερώνουν τον Προϊστάμενο και τον Παιδίατρο για 
οποιοδήποτε ύποπτο πρόβλημα υγείας, είτε ψυχικής, είτε 
σωματικής, διαπιστώσουν στα παιδιά. 

Καταχωρούν και υπογράφουν καθημερινά τη διδαχθεί¬ 


σα ύλη στο σχετικό βιβλίο που τηρείται από τον Προϊστά¬ 
μενο 

Οι Παιδαγωγοί σέβονται τις ιδιαιτερότητες και τους 
ατομικούς ρυθμούς κάθε παιδιού και με κανένα τρόπο δεν 
επιβάλλουν τους δικούς τους. 

Ο αρχαιότερος κάθε τμήματος αναπληρώνει τον Προϊ¬ 
στάμενο σε περίπτωση απουσίας αυτού. 

Είναι συνυπεύθυνοι από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Παιδικού Σταθμού. 

ΒΟΗΘΟΙ ΠΑΙΔΑΓΩΓΟΥ 

Βοηθούν το προσωπικού της προηγούμενης ειδικότη¬ 
τας σε όλα τα καθήκοντα του. 

Συνοδεύουν τα νήπια και βρέφη με το σχολικό αυτοκί¬ 
νητο εφόσον υπάρχει. 

Είναι συνυπεύθυνοι από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Παιδικού Σταθμού. 

Βοηθούν στην προετοιμασία των παιδιών για την μεση¬ 
μεριανή τους ανάπαυση καθώς και στην ετοιμασία αυτών 
για την αποχώρησή τους από το Σταθμό. 

Βοηθούν στο πλύσιμο των νηπίων του σταθμού σε συ¬ 
νεργασία με το προσωπικό καθαριότητας. 

ΜΑΓΕΙΡΑΣ 

Είναι υπεύθυνος/η για το μαγειρείο και την επιμελημένη 
και έγκαιρη παρασκευή του φαγητού σύμφωνα με το δι¬ 
αιτολόγιο του Ν.Π., που εφαρμόζεται κάθε φορά. 

Επιμελείται ιδιαιτέρως για την τήρηση όλων των όρων 
υγιεινής στους χώρους παρασκευής του φαγητού ειση- 
γούμενη κάθε σχετικά μέτρα. 

Παραλαμβάνει καθημερινά από τον Προϊστάμενο βάσει 
δελτίων εξαγωγής την αναγκαία ποσότητα υλικών για το 
ημερήσιο φαγητό με βάση το διαιτολόγιο και ποσοτολό- 
γιο και υπογράφει αυτά. 

Φροντίζει για το σερβίρισμα των γευμάτων. 

Τακτοποιεί τα μαγειρικά σκεύη και είδη εστιάσεως και 
φροντίζει για την συντήρησή τους και λειτουργίας τους. 
Επίσης φροντίζει για την καθαριότητα αυτών καθώς και 
του χώρου του μαγειρείου και της αποθήκης τροφίμων. 

Είναι συνυπεύθυνος από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Παιδικού Σταθμού. 

Σε περίπτωση απουσίας του αναπληρώνεται από τον 
βοηθό μαγείρου. 

ΒΟΗΘΟΣ ΜΑΓΕΙΡΑ 

Φροντίζει για τη μεταφορά και διανομή του φαγητού 
στα παιδιά καθώς και τη συγκέντρωση των ειδών εστία¬ 
σης μετά το τέλος του φαγητού και τη μεταφορά τους 
στην κουζίνα. 

Βοηθά τον μάγειρα στην προετοιμασία του φαγητού 
στον καθαρισμό των σκευών εστίασης και στα λοιπά κα¬ 
θήκοντα τους. Σε περίπτωση απουσίας του τον αντικαθι¬ 
στά. 

Βοηθά το βοηθητικό προσωπικό καθαριότητας με υπό¬ 
δειξη του προϊσταμένου ή σε περίπτωση απουσίας του 
ενός εξ αυτών. 

Είναι συνυπεύθυνος από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Παιδικού Σταθμού. 

ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Εκτελεί τις εργασίες καθαριότητας όλων των εσωτερι¬ 
κών και εξωτερικών χώρων του Σταθμού εκτός εκείνων 
του μαγειρείου και της αποθήκης τροφίμων. 

Χρησιμοποιεί υλικά καθαριότητας που παραλαμβάνει 
από τον Προϊστάμενο με δελτίο εξαγωγής το οποίο και 
υπογράφει. 

Είναι αποκλειστικά υπόλογος για το γενικό ιματισμό του 
Παιδικού Σταθμού και οφείλει να μεριμνά για την καλή συ¬ 
ντήρηση, καθαριότητα και φύλαξη αυτού στον κατάλλη¬ 
λο χώρο αποθήκευσής του. 

Είναι υπεύθυνος για τη διανομή του φαγητού σε συνερ¬ 
γασία με το βοηθό μαγείρου (αν υπάρχει) και παρευρί- 
σκεται στο χώρο της τραπεζαρίας καθ'όλη τη διάρκεια 
του γεύματος συγκεντρώνοντας τα είδη εστιάσεως τα 
οποία μεταφέρει στην κουζίνα. 

Βοηθά στην προετοιμασία των παιδιών για την μεσημ¬ 
βρινή τους ανάπαυση, καθώς και στην ετοιμασία αυτών 
για την αποχώρησή τους από το Σταθμό μαζί με τη βοηθό 
παιδαγωγό. 

Παρευρίσκεται μαζί με την Παιδαγωγό στην αποχώρη¬ 
ση των νηπίων εφ'όσον τελειώσει τις υποχρεωτικές εργα¬ 
σίες του. 

Βοηθά στο πλύσιμο των νηπίων του Σταθμού σε συνερ¬ 
γασία με το εκπαιδευτικό προσωπικό ή τη βοηθό παιδα¬ 
γωγό εφόσον υπάρχει. 

Αναπληρώνει τη μαγείρισσα σε περίπτωση απουσίας ή 
κωλύματος αυτής και εφόσον δεν υπάρχει βοηθός μαγεί¬ 
ρου και υπηρετούν δύο υπάλληλοι καθαριότητας. 

Βοηθά στην προετοιμασία του φαγητού των παιδιών 
τον μάγειρα με υπόδειξη του Προϊσταμένου, σε περίπτω¬ 
ση που δεν υπάρχει βοηθός μάγειρα και υπηρετούν δύο 
υπάλληλοι βοηθ. Εργασιών. 

Είναι συνυπεύθυνο από κοινού με όλο το προσωπικό για 
κάθε απώλεια ή αδικαιολόγητη καταστροφή του υλικού 
του Παιδικού Σταθμού. 

Άρθρο 5 

ΠΡΟΤΕΙΝΟΜΕΝΕΣ ΝΕΕΣ ΘΕΣΕΙΣ 

Οι Θέσεις προσωπικού του Βρεφονηπιακού Σταθμού 
(ΠΡΩΗΝ ΠΙΚΠΑ) διορθώνονται σε κλάδους, βαθμούς και 
ειδικότητες ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 
Θέσεις 3 Τ ρεις 

Βαθμός Δ'-Α' 

2. ΚΛΑΔΟΣ ΤΕ9 ΒΡΕΦΟΝ/ΜΙΑΣ 
Θέσεις 10 δέκα 

Βαθμός Δ'-Α' 

3. ΚΛΑΔΟΣ ΤΕ17 ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Θέσεις 1 Μία 

Βαθμός Δ'-Α'. 

4. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟ- 
ΜΩΝ 

Θέσεις 6 έξι 
Βαθμός Δ'-Α 

5. ΚΛΑΔΟΣ ΔΕΙ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις 1 Μία 

Βαθμός Δ'-Α'. 

6. ΚΛΑΔΟΣ ΔΕ32 ΜΑΓΕΙΡΩΝ 
Θέσεις 2 Δύο 

Βαθμός Δ’-Α 

7. ΚΛΑΔΟΣΔΕ38 ΠΡΟΣΩΠΙΚΟ ΧΕΙΡΙΣΤΩΝ Η/Υ 
Θέσεις 1 Μία 

Βαθμός Δ’-Α’ 

8. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις 2 Δύο 
Βαθμός Ε'-Β' 


9. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Θέσεις 6 έξι 

Βαθμός Ε'-Β' 

10. ΚΛΑΔΟΣ ΥΕ1 ΚΛΗΤΗΡΩΝ - ΦΥΛΑΚΩΝ 

Θέση 2 δύο 

Βαθμός Ε'-Β' 

ΕΠΟΧΙΑΚΟ ΠΡΟΣΩΠΙΚΟ 

Δέκα (10) διάφορες ειδικότητες, 0 αριθμός & ειδικότη¬ 
τες των κάθε προσλαμβανομένων ορίζονται με απόφαση 
του Διοικητικού Συμβουλίου. 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

ΜΟΝΙΜΟ ΠΡΟΣΩΠΙΚΟ 

Οι ήδη υπηρετούντες μόνιμοι υπάλληλοι του( Πρώην 
Πικπα) του Δήμου Παλαιού Φαλήρου που μετατάχθηκαν 
αυτοδίκαια σύμφωνα με τον Ν.3106/2003 (ΦΕΚ 30/ 
10.2.2003/τ.Α’) και με την συστατική πράξη με αρ. πρωτ. 
οικ. 32656/2003 (Φ.Ε.Κ. 1015/24.7.2003/τ. Β'). 

Εντάσσονται σε θέσεις συνιστώμενες προσωποπαγείς 
& διατηρούν τα δικαιώματα που είχαν τα δικαιώματα που 
είχαν πριν την μετάταξη τους ως ακολούθως: 

1) ΤΕ ΝΗΠΙΑΓΩΓΩΝ (προσωρ. ΠΡΩΗΝ ΠΙΚΠΑ) 

Θέσεις Μία (1) 

2) ΤΕ ΒΡΕΦΟΝΗΠΙΟΚΟΜΙΑΣ (προσωρ. ΠΡΩΗΝ ΠΙΚΠΑ) 

3) ΔΕ ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟΜΩΝ(προ- 
σωρ. ΠΡΩΗΝ ΠΙΚΠΑ) 

Θέσεις Τρεις (3) 

4) ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ ΚΑΘΑΡΙΟ- 
ΤΗΤΑΣ(προσωρ. ΠΡΩΗΝ ΠΙΚΠΑ) 

Θέσεις (4) τέσσερις. 

Οι ανωτέρω προσωποπαγείς θέσεις, εντάσσονται στις 
προαναφερόμενες μόνιμες οργανικές θέσεις αντίστοι¬ 
χου κλάδου και ειδικότητας που υπηρετεί. 

Γ ΕΞΩΤΕΡΙΚΟΙ ΣΥΝΕΡΓΑΤΕΣ 

Το ΝΠΔΔ δύναται να απασχολεί ως εξωτερικό συνερ¬ 
γάτη με σύμβαση έργου για την καλύτερη επίτευξη των 
σκοπών του, έναν (1) Παιδίατρο 

Άρθρο 6 

Προϊστάμενοι Υπηρεσιακών Μονάδων 

Α) Κατά το διάστημα κατά το οποίο θα υπηρετούν υπάλ¬ 
ληλοι των προσωποπαγών θέσεων ως προϊστάμενοι της 
Διεύθυνσης καθώς & των Τμημάτων Προσχολικής Αγω¬ 
γής του Ν.Π.Δ.Δ. Βρεφονηπιακός Σταθμός (πρώην ΠΙΚ- 
ΠΑ) Παλαιού Φαλήρου, θα επιλέγονται από τους υπαλλή¬ 
λους των κλάδων Π Ε Νηπιαγωγών ή ΤΕ Νηπιαγωγών ή ΤΕ 
Βρεφονηπιοκομίας. 

Μετά την κατάργηση των προσωποπαγών θέσεων 
προϊστάμενοι κρίνονται κατ’ απολειστικότητα υπάλληλοι 
του κλάδου ΠΕ Νηπιαγωγών ή ΤΕ Βρεφονηπιοκομίας. 

Β) Για το Γ ραφείο Διοικητικού Οικονομικού κρίνεται 
υπάλληλος κλάδου ΤΕ 17 Λογιστού ή ΔΕ 1 με βαθμό Α ή Β 
και εν ελλείψει με βαθμό Γ'. 

Σε περίπτωση μη υπηρετούντων υπαλλήλων ΤΕ17 ή 
ΔΕ 1 κρίνεται υπάλληλος των κλάδων όπως στην ανωτέρω 
παράγραφο 

Άρθρο 7 

Για το διορισμό, τα καθήκοντα, της περιορισμούς, το 
χρόνο εργασίας, την αστική ευθύνη, τα δικαιώματα, της 
άδειες, της μεταβολές υπηρεσιακής κατάστασης, το προ¬ 
βάδισμα, της ηθικές αμοιβές, τα πειθαρχικά αδικήματα, 

τη λύση της υπαλληλικής σχέσης και την ιατροφαρμα¬ 
κευτική περίθαλψη των υπαλλήλων εφαρμόζονται οι εκά- 
στοτε ισχύουσες Νομοθετικές διατάξεις. 

Άρθρο 8 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις-Τμήμα- 
τα γίνεται πάντοτε με εισήγηση του Προέδρου στο Δ.Σ. 
του Ν.Π.Δ.Δ., το οποίο αποφασίζει ανάλογα με τις ανά¬ 
γκες των υπηρεσιών, τα προσόντα των υπαλλήλων, την 
πείρα και τις γνώσεις αυτών 

Σε ειδικά αντικείμενα, κατά την οποία κατανομή θα εξε¬ 
τάζονται και τυχόν ειδικές ανάγκες των υπαλλήλων (μητέ¬ 
ρες ανηλίκων τέκνων, έγκυες γυναίκες, τόπος διαμονής 
κ.λπ.) 

Προϊστάμενοι Διευθύνσεων και τμημάτων ορίζονται πά¬ 
ντοτε με εισήγηση του Προέδρου στο Δ.Σ. του Ν.Π.Δ.Δ., 
το οποίο αποφασίζει τους κρινόμενους σύμφωνα με την 
κείμενη Νομοθεσία από το αρμόδιο Υπηρεσιακό Συμβού¬ 
λιο υπαλλήλους, αναπληρούμένους σε περίπτωση απου¬ 
σίας τους ή κωλύματος, από τον κατά βαθμό αρχαιότερο 
υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2004 148.000,00 € & 
έτους 2005 240000,00 €. 

Ο οποίος ενισχύεται από τους ΚΛΠ, τροφεία κ.λπ. 
ύψους 26.000 € για το 2004 και για το 2005 35.000 €. 

Περίπου εφ’ όσον προσληφθούν όλοι και για τα επόμε¬ 
να οικονομικά έτη το ύψος της δαπάνης δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2004 

Με εντολή Γενικού Γραμματέα Περιφέρειας 
Η Διευθύντρια 
ΚΩΝ. ΤΣΟΓΚΑ 

-♦- 

( 2 ) 

Απόκτηση της Ελληνικής Ιθαγένειας απο την ομογενή 
Αφίσοβα Αλεξάνδρα του Λουκά και της Ελιζαβέτας κα¬ 
θώς και εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 8165/2.11.2004 απόφαση του Γενικού Γραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 28.11.2001 αίτηση που υποβλήθηκε στο Προ¬ 
ξενείο της Ελλάδος στην Οδησσό της Ουκρανίας της 


ομογενούς Αφίσοβα Αλεξάνδρα του Λουκά και της Ελιζα- 
βέτας και εγκρίνεται ο εξελληνισμός του επωνύμου της 
από Αφίσοβα σε Αφισίδου. 

Δράμα, 5 Νοεμβρίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 

-♦- 

(3) 

Απόκτηση της Ελληνικής Ιθαγένειας από την ομογενή 
Αφίσοβα Ιζόλδατου Λουκά και της Ελιζαβέτας, καθώς 
και εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 8164/2.11.2004 απόφαση του Γενικού Γραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 28.11.2001 αίτηση που υποβλήθηκε στο Προ¬ 
ξενείο της Ελλάδος στην Οδησσό της Ουκρανίας της 
ομογενούς Αφίσοβα Ιζόλδατου Λουκά καιτης Ελιζαβέτας 
και εγκρίνεται ο εξελληνισμός του επωνύμου της από Αφί¬ 
σοβα σε Αφισίδου. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 

-♦- 

(4) 

Απόκτηση της Ελληνικής Ιθαγένειας από την ομογενή Πε- 
τίκοβα Λιουμπόβ του Βασίλι και της Ζόϊα καθώς και 
εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 5865/2.11.2004 απόφαση του Γ ενικού Γ ραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 20.6.2003 αίτηση της ομογενούς Πετίκοβα 
Λιουμπόβ του Βασίλι καιτης Ζόϊα και εγκρίνεται ο εξελλη- 
νισμόςτου επωνύμου της από Πετίκοβα σε Πετικίδου. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 

-♦- 

(5) 

Απόκτηση της Ελληνικής Ιθαγένειας από την ομογενή Πε¬ 
τίκοβα Άννα του Γκεόργκι καιτης Λιουμπόβ, καθώς και 
εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 5867/2.11.2004 απόφαση του Γ ενικού Γ ραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 20.6.2003 αίτηση της ομογενούς Πετίκοβα 

Άννα του Γκεόργκι και της Λιουμπόβ και εγκρίνεται ο 
εξελληνισμός του επωνύμου της από Πετίκοβα σε Πετι- 
κίδου. 

Με εντολή Γενικού Γραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 

-♦- 

( 6 ) 

Απόκτηση της Ελληνικής Ιθαγένειας από τον ομογενή 
Ζουρελίδη Γεώργιο του Νουγκζάρι και της Νανάς. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 4123/2.11.2004 απόφαση του Γενικού Γραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 30.8.2001 αίτηση της μητέρας του ενδιαφε¬ 
ρομένου περί αποκτήσεως της Ελληνικής Ιθαγένειας του 
ομογενούς Ζουρελίδη Γεώργιο του Νουγκζάρι και της 
Νανάς. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 

-♦- 

(7) 

Απόκτηση της Ελληνικής Ιθαγένειας από τον ομογενή Πο- 
πόβ Βασίλειο του Σέργιου καιτηςΤζουλέτα, καθώς και 
εξελληνισμός του επωνύμου του. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 7801/2.11.2004 απόφαση του Γενικού Γραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 16.1.2004 αίτηση του ομογενούς Ποπόβ Βα¬ 
σιλείου του Σέργιου και της Τζουλέτα και εγκρίνεται ο 
εξελληνισμός του επωνύμου του από Ποπόβ σε Παπαδό- 
πουλος. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 

-♦- 

( 8 ) 

Απόκτηση της Ελληνικής Ιθαγένειας από την ομογενή Κα- 
ραγκιόζοβα Τσιτσινό του Γκουράμ και της Ολυμπιά¬ 
δας, τα ανήλικα τέκνα της Καραγκιόζοβ Χαράλαμπο 
και Καραγκιόζοβα Ίνατου Ομάρη και της Τσιτσινό κα¬ 
θώς και εξελληνισμός των επωνύμων τους. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 5759/2.11.2004 απόφαση του Γ ενικού Γ ραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 3.4.2003 αίτηση της ομογενούς Καραγκιόζο- 
βα Τσιτσινό του Γκουράμ και της Ολυμπιάδας, και εγκρί- 


νεται ο εξελληνισμός του επωνύμου της ιδίας και των ανή¬ 
λικων τέκνων της Καραγκιόζοβ Χαράλαμπο και Καραγκιό- 
ζοβα Ίνατου Ομάρη και της Τσιτσινό από Καραγκιόζοβα 
σε Καραγκιοζίδου και από Καραγκιόζοβ σε Καραγκιοζί- 
δης. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 

-♦- 

(9) 

Απόκτηση της Ελληνικής Ιθαγένειας από την ομογενή Κο- 
νόσοβα Σουρμαλή του Αναστασίου και της Θεοδώ¬ 
ρας, καθώς και εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 5818/2.11.2004 απόφαση του Γενικού Γραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 3.4.2002 αίτηση της ομογενούς Κονόσοβα 
Σουρμαλή του Αναστασίου και της θεοδώρας και εγκρί- 
νεται ο εξελληνισμός του επωνύμου της από Κονόσοβα 
σε Κονοσίδου. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 

-♦- 

( 10 ) 

Απόκτηση της Ελληνικής Ιθαγένειας από την ομογενή Αζ- 
ναούροβα Αλβίνα του Αλέξιου και της Κυριακής, κα¬ 
θώς και εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 5864/2.11.2004 απόφαση του Γενικού Γραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 5.2.2004 αίτηση της ομογενούς Αζναούροβα 
Αλβίνα του Αλέξιου και της Κυριακής και εγκρίνεται ο 
εξελληνισμός του επωνύμου της από Αζναούροβα σε Αζ- 
ναρίδου. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 

-♦- 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στην Σαραγλίδου Γερακίνατου Δήμου. 

Ο ΝΟΜΑΡΧΗΣ ΕΒΡΟΥ 

Με την υπ’ αριθμ. 4308/2004 απόφαση του Νομάρχη 
Έβρου χορηγείται στην Σαραγλίδου Γερακίνα του Δή¬ 
μου, άδεια άσκησης επαγγέλματος Κοινωνικού Λειτουρ¬ 
γού. 

Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




